บิ๊กตู่ ชื่นชม สื่อฯ ลั่น พร้อมนำข้อเสนอแนะมาปรับใช้ 
บิ๊กตู่ ชื่นชม บทบาทสื่อมวลชน พร้อมนำข้อเสนอแนะที่เป็นประโยชน์ต่อการบริหารราชการแผ่นดิน มาปรับใช้ ขณะเดียวกัน ก็ขอให้ช่วยกันสร้างความเชื่อมั่นต่อประเทศไทยวันที่ 8 ส.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ชื่นชมบทบาทของสื่อมวลชน โดยจากการเดินสายพบปะ รับฟังความคิดเห็นของสื่อมวลชน ทั้งสื่อหนังสือพิมพ์และสื่อออนไลน์ พบว่า หลายข้อเสนอแนะเป็นประโยชน์ต่อการบริหารราชการแผ่นดิน ซึ่งนายกรัฐมนตรีจะนำความเห็นและข้อเสนอแนะต่างๆ มาปรับใช้ เพื่อให้เกิดประโยชน์สูงสุดต่อประเทศชาติโดยรวม นอกจากนี้ หลายความเห็นยังสอดคล้องกับสิ่งที่รัฐบาลกำลังดำเนินการอยู่ โดยเฉพาะการบริหารสถานการณ์โควิด-19 ควบคู่กับการดูแลงานด้านเศรษฐกิจ ซึ่งต้องทำควบคู่กันให้เกิดความสมดุลมากที่สุดน.ส.ไตรศุลี กล่าวว่า การพบปะสื่อมวลชนยังเป็นโอกาสอันดี ที่นายกรัฐมนตรีได้ชี้แจงการดำเนินงานของรัฐบาล พร้อมสร้างความเข้าใจในสิ่งที่กำลังจะขับเคลื่อนในอนาคต ซึ่ง พล.อ.ประยุทธ์ เชื่อว่าสื่อมวลชน มีบทบาทสำคัญในการสร้างความรับรู้ต่อประชาชน จึงหวังให้ได้มีการนำเสนอประเด็นต่างๆ ต่อสังคมอย่างครอบคลุมรอบด้าน เพื่อที่ประชาชนจะได้รับรู้ข่าวสารในหลายแง่มุม อันจะมีผลประกอบการตัดสินใจได้อย่างรอบคอบนอกจากนี้นายกรัฐมนตรี ยังหวังให้สื่อมวลชนได้เป็นส่วนสำคัญในการสร้างความเชื่อมั่นจากประชาชนและชาวต่างชาติต่อประเทศไทย เพราะการสร้างความเชื่อมั่นถือเป็นหัวใจหลักของการขับเคลื่อนเศรษฐกิจหลังสถานการณ์โควิด-19 เริ่มคลี่คลาย ซึ่งรัฐบาลเอง พร้อมดำเนินการทุกด้าน เพื่อฟื้นฟูเศรษฐกิจ แก้ไขปัญหาปากท้องของประชาชน และหวังว่าหลังจากนี้การทำหน้าที่ของสื่อมวลชนกับรัฐบาลจะมีความใกล้ชิดกันมากขึ้น เพื่อร่วมกับขับเคลื่อนประเทศไทยให้พ้นจากสถานการณ์อันเกี่ยวเนื่องจากโรคระบาดโดยเร็ว น.ส.ไตรศุลี กล่าว
บิ๊กตู่ ชื่นชม บทบาทสื่อมวลชน พร้อมนำข้อเสนอแนะที่เป็นประโยชน์ต่อการบริหารราชการแผ่นดิน มาปรับใช้ ขณะเดียวกัน ก็ขอให้ช่วยกันสร้างความเชื่อมั่นต่อประเทศไทย 
ไตรศุลี ไตรสรณกุล,รองโฆษกรัฐบาล,ประยุทธ์ จันทร์โอชา,ข้อเสนอแนะสื่อมวลชน,ชื่นชมสื่อ,โควิด-19,เศรษฐกิจ,ข่าวทั่วไป